Joseph Roth (prest)

**Joseph Roth** (1897–1941) var en tysk katolsk prest som gikk ut av kirkelig tjeneste og etterhvert ble og ministerialdirigent i Reichskirchenministerium (Det tyske rikes kirkeministerium). 

Nazistaten bekjempet den katolske kirke, og i denne forfølgelsen klarte den å knytte til seg et knippe apostaserte (altså frafalte) prester. Blant dem var Joseph Roth, som imidlertid egentlig ikke kan anses for apostasi. Andre fremtredende avdisse var eks-prestene Friedrich Kapferer, Albert Hartl, Friedrich Murawski og Hugo Koch. 
## Liv og virke
### Bakgrunn
Joseph Roth ble født 2. august 1897 i Ottobeuren i kongedømmet Bayern i keiserdømmet Tyskland. Han kom fra en katolsk familie og vokste opp i München. Faren hans var bryggermester Joseph Roth. Hans to brødre Leonhard (1904–1960) og Franz (1899–1985) ble også katolske prester. Fra den 1. februar 1917 deltok han i Første verdenskrig og ble underoffiser og offisersaspirant. Etter krigen begynte han å studere teologi ved universitetene i München og Passau.

På dette tidspunktet hadde han allerede forbindelser til nasjonalistiske og antisemittiske kretser; Han var medlem av studentforeningen tilknyttet *Deutschvölkischer Schutz- und Trutzbund*, og meldte seg inn i Bund Oberland i 1919. Kontakter med nazistpartiet hadde han også, fra tidlig på 1920-tallet. I 1923 var Roth forfatter av boken *«Die Kirche und die Judenfrage»* (=Kirken og jødespørsmålet), utgitt av Franz-Eher-Verlag.

### Prest
I 1922 ble han ordinert til prest og tiltrådte en kirkelig stilling i Indersdorf. I 1924 ble han kateket ved *St. Ursula-kirken* i München og i 1925 kapellan.

### I nazistatens tjeneste
Den 1. januar 1934 skiftet Roth over fra kirkelig tjeneste til heltidsansettelse for nazistpartiet: Han ble utnevnt til overlærer og ansatt som religionslærer ved et nasjonalsosialistisk nasjonalt politisk utdanningsinstitutt (Napola). Der viste han seg så fremgangsrik og lovende at han ble utnevnt til det nyopprettede *Reichsministerium für Kirchenangelegenheiten* (RKM) i august 1935. Her utviklet han blant annet sin siden 1933 allerede intense polemikk mot Reichskonkordat fra et nasjonalsosialistisk perspektiv, og fant støtte hos noen staten nærstående katolske teologer, som Hans Barion. Den 1. april 1936 ble Roth forfremmet til ministerråd.

Roth opprettholdt et nært vennskap med presten Albert Hartl, som hadde blitt suspendert fra kirkelig tjeneste av den katolske kirke i 1934, og som var blitt leder for avdelingen for politiske kirker i SS-sikkerhetstjenesten (SD). I motsetning til Hartl ble Roth imidlertid aldri irettesatt av kirken for sine nazistiske aktiviteter.

Roth, som var medlem av SA siden 1934, ledet den katolske avdelingen i Reichssikkerhetstjenesten (RKM) fra 1937 og ble forfremmet til ministerialdirigent i 1939. I 1938 ble * Ausschuss für Religionsrecht * dannet på hans forslag. Roth var også medlem av Reichsinstitutes für Geschichte des Neuen Deutschlands, hvor han representerte Rikskirkeminister Hanns Kerrl.

I juli 1941 var Roth på ferie i Tirol, og druknet under en båttur den 5. juli 1941 nær Rattenberg i Tirol i østerriksk del av Nazi-Tyskland.

## Skrifter
* «Die katholische Kirche und die Judenfrage». I: *Forschungen zur Judenfrage*, Bd. 4, Hamburg: Hanseatische Verlagsanstalt 1940, s.163–176.
## Litteratur
* Höllen, Martin: «Heinrich Wienken, der "unpolitische" Kirchenpolitiker. Eine Biographie aus drei Epochen der deutschen Katholizismus», i *Veröffentlichungen der Kommission zur Zeitgeschichte* Reihe B: Quellen Bd. 33, Mainz 1986.  
* Kreutzer, Heike: *Das Reichskirchenministerium im Gefüge der nationalsozialistischen Herrschaft.* Düsseldorf 2000 (= Schriften des Bundesarchivs, Band 56).
* Denzler, Georg: *Widerstand ist nicht das richtige Wort. Katholische Priester und Theologen im Dritten Reich.* (mit einem Kapitel über Joseph Roth) Zürich 2003
* Marschler, Thomas: *Kirchenrecht im Bannkreis Carl Schmitts. Hans Barion vor und nach 1945.* Bonn 2004. ISBN 3-936741-21-2.
* May, Georg: *Kirchenkampf oder Kirchenverfolgung?*, Christiania-Verlag Stein am Rhein, ISBN 3-7171-0942-1, 1991
* Spicer, Kevin: *Hitlers’s Priests. Catholic Clergy and National Socialism.* Dekalb i Illinois: Northern Illinois University Press 2008, published in Association with the United States Holocaust Memorial Museum
* Ernst Klee: *[[Das Personenlexikon zum Dritten Reich]]*. Fischer, Frankfurt am Main 2007. ISBN 978-3-596-16048-8. (Aktualisert 2. opplag).
* Volk, Ludwig (bearb.): «Akten Kardinal Michael von Faulhabers 1917-1945. II. 1935-1945)», i *Veröffentlichungen der Kommission zur Zeitgeschichte* Reihe A: Quellen Bd. 26, Mainz 1978.
* 

## Referanser